**Csongrád Város Polgármesterétől M**

Száma: Fjl/363-3/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és Összeférhetetlenségi**

**Bizottsága 2022. december 8-i soron kívüli ülésére**

Tárgy: A Csongrád, Fő utca 2-4. szám alatti üzlethelyiség bérleti szerződésének meghosszabbítása

Tisztelt Bizottság!

A Vitex Munkaruházati Kft. 2013. január 1. napja óta bérlője az önkormányzat tulajdonát képező Csongrád, Fő utca 2-4. szám alatti, 49 m2 alapterületű bérleménynek, melyben cipő és munkaruházati üzletet működtet. A bérleti szerződésének határideje 2022. december 31. napján lejár,a bérlőnek a bérbeadó felé az üzlethelyiség vonatkozásában bérleti díj tartozása nincs.

A Vitex Kft. azzal a kérelemmel fordult önkormányzatunkhoz, hogy kéri az üzlethelyiség bérleti szerződésének meghosszabbítását a korábbi szerződéses feltételekkel további 5 évre, azaz 2027. december 31. napjáig.

Tekintettel arra, hogy az üzlet tevékenysége a város lakóinak ellátása szempontjából széles lakossági igényt elégít ki, az üzlet fennmaradásának érdekében javasolom a kérelem jóváhagyását, és a 8/2013.(II.25.) önkormányzati rendelet (vagyonrendelet) 6. § (4) bek. alapján a pályázat illetve árverés alóli mentesítés megadásával a bérleti szerződés fentiek szerinti módosítását, a szerződés egyéb rendelkezéseinek változatlanul hagyása mellett.

Kérem az előterjesztés megtárgyalását, és a határozati javaslat elfogadását.

## HATÁROZATI JAVASLAT

Csongrád Városi Önkormányzat Városgazdasági, Ügyrendi és ÖsszeférhetetlenségiBizottsága megtárgyalta a Csongrád, Fő utca 2-4. sz. alatti üzlethelyiség bérlőjének bérleti szerződés meghosszabbítására irányuló kérelmét, és az alábbi határozatot hozza:

A bizottság a 8/2013.(II.25.) önkormányzat rendelet 6. § (4) bek. alapján, a kereskedelmi tevékenységének folytatása érdekében a pályázat illetve árverés alóli mentesítést a Vitex Munkaruházati Kft. részére megadja.

A bizottság felkéri a polgármestert a bérleti szerződés határidejének 2027. december 31. napjáig történő meghosszabbítására a szerződés egyéb rendelkezéseinek változatlanul hagyása mellett.

Felelős: Bedő Tamás polgármester

Határidő: azonnal

Csongrád, 2022. december 5.

 Bedő Tamás

polgármester